Vendsyssel Håndbold kunne lørdag aften fejre en sikker sejr over Virum med en sejrssang i omklædningsrummet. Med en seksmålssejr var der al mulig grund til at juble og slå skoene mod væggene, mens der blevet der skrålet med af fuld hals. Sejren er nemlig holdets fjerde i træk, og det placerer Vendsyssel Håndbold på en tredjeplads i tabellen. Holdet har 23 point for 17 kampe. Der er dog stadig et godt stykke vej til Ajax København, der fører 1. division med 28 point for 16 kampe foran Skanderborg, der har 26 point for 16. kampe. Den nye cheftræner for Vendsyssel Håndbold, Morten Arvidsson, kan derfor glæde sig over at være ubesejret, siden han tiltrådte. Se Vendsyssel Håndbold fejre sejren i omklædningsrummet:

Referat:
Det blev til en hjemmebanesejr for de nordjyske håndboldpiger i 1. division.